जम्मू-कश्मीर में पंचायत चुनाव का आज पहला चरण  
जम्मू−कश्मीर में पंचायत चुनाव का बुधवार को पहला चरण है जिसको देखते हुए सुरक्षा व्यवस्था बेहद कड़ी कर दी गई है।
जम्मू−कश्मीर में पंचायत चुनाव का बुधवार को पहला चरण है जिसको देखते हुए सुरक्षा व्यवस्था बेहद कड़ी कर दी गई है। ये चुनाव कुल 18 चरणों में होगें जिनमें से 8 ब्लॉक में बुधवार को वोट डाले जा रहे हैं। पहले चरण के चुनाव में करीब 2800 उम्मीदवार चुनाव लड़ रहे हैं।   जम्मू-कश्मीर में ये पंचायत चुनाव 10 साल के बाद हो रहे हैं। इससे पहले 23 सालों के बाद ये चुनाव 2001 में हुए थे। चुनाव आयोग के मुताबिक सभी मतदाताओं को पहचान पत्र दिए गए हैं। साथ ही 19 ऐसे दस्तावेजों को जानकारी भी दी गई है जिनको पहचान पत्र के तौर पर इस्तेमाल किया जा सकता है।